钦定古今图书集成/明伦汇编/宫闱典/第116卷 > 沈继宗
## 钦定古今图书集成/明伦汇编/宫闱典/第116卷 > 沈继宗

按《宋史沈伦传》：“伦子继宗，字世卿，伦为枢密副使，以
荫补西头供奉官。伦作相，授水部员外郎，加朝散大
夫，迁都官、职方，知浚义县，转屯田郎中，出知单州。代
归，命使京东计度财赋。濮州土贡银，课民织造，不折
省税。郓州节度配属县纳药物，皆为民病。继宗归，历
言于上，以除其弊。至道末，领淮南转运使。继宗贵家”
子，倦于从吏，既因疾，以将作少监致仕。东封岁，求扈
从，复授职方郎中。礼毕，改太仆少卿，判吏部南曹，迁
光禄少卿，判三司三勾院。继宗善营产业，厚于养生，
不饮酒，不嗜音律，而喜接宾客，终日宴集无倦。大中
祥符五年，卒，年五十五。前后录其子惟温、惟清、惟恭
并为将作监主簿，惟温后至秘书丞。惟清娶密王女
宣都县主，至内殿承制。